ส่งสำนวนคดีโอนหุ้น ชูวงษ์ ให้อัยการ 
ความคืบหน้าคดีชูวงษ์ พนักงานสอบสวนส่งสำนวนคดีโอนหุ้นให้อัยการ ส่วนคดีการเสียชีวิต อยู่ระหว่าง รอผลการวิเคราะห์การจำลองเหตุการณ์ อีกประมาณ 1 สัปดาห์ และการสอบปากคำพยานเพิ่มเติม , วันที่ 7 ตุลาคม ที่กองบังคับการตำรวจปราบปราม ผู้สื่อข่าวรายงาน ความคืบหน้าการคลี่คลายคดีการโอนหุ้นผิดปกติ เกือบ 300 ล้านบาท ของนายชูวงษ์ แซ่ตั๊ง นักธุรกิจรับเหมาก่อสร้างหมื่นล้านว่า วันนี้ พล.ต.ต. อัคราเดช พิมลศรี ผู้บังคับการปราบปราม เปิดเผยว่า พนักงานสอบสวน จะส่งสำนวนทั้งหมดให้กับพนักงานอัยการ ประกอบด้วยพยานเอกสาร พยานบุคคล และพยานแวดล้อม โดยหลังส่งมอบสำนวนให้อัยการ หากพนักงานสอบสวนพบเอกสารหลักฐานเพิ่มเติม ก็สามารถรวบรวมส่งให้อัยการได้อีก,พล.ต.ต.อัคราเดช กล่าวต่อว่า ส่วนคดีการเสียชีวิตอย่างผิดธรรมชาติ ของนายชูวงษ์ อยู่ระหว่างรอผลการวิเคราะห์การจำลองเหตุการณ์ของนักวิชาการ ผู้เชี่ยวชาญด้านรถยนต์ ที่นัดหมายจะส่งผลวิเคราะห์มาให้ อีก 1 สัปดาห์ ขณะที่การสอบปากคำพยานเพิ่มเติม ยังอยู่ระหว่างรอสอบปากคำแพทย์ชันสูตร โรงพยาบาลสิรินธร และสอบปากคำพยานเพิ่มเติมอีกหลายคน รวมถึงพันตำรวจโท บรรยิน ตั้งภากรณ์ อดีตรัฐมนตรีช่วยว่าการกระทรวงพาณิชย์,แม้ว่าจะให้สัมภาษณ์ก่อนหน้านี้ว่า จะไม่ให้การในชั้นการสอบสวน ถือว่าเป็นสิทธิ์ของผู้ต้องหาที่จะไม่ให้การได้ ทั้งนี้ ยืนยันว่าการสอบสวนคดีจะพิจารณาตามพยานหลักฐาน และให้ความเป็นธรรมกับทุกฝ่าย พล.ต.ท.ประวุฒิ กล่าว,ด้าน พ.ต.อ.ประเสริฐ พัฒนาดี รองผู้บังคับการปราบปราม เปิดเผยว่า หลังจากที่ประชุมคณะพนักงานสอบสวน ที่มีผู้บังคับการปราบปราม ได้สั่งการให้สอบปากคำพยานเพิ่มเติม พนักงานสอบสวนยังอยู่ระหว่างการนัดหมายแพทย์โรงพยาบาลสิรินธร ผู้ชันสูตรศพนายชูวงษ์ เพื่อสอบปากคำเพิ่มเติม รวมถึงพยานอื่นๆ อีกหลายปาก,ขั้นตอนในขณะนี้ ยังอยู่ระหว่างการรวบรวมพยานหลักฐานในคดี เพื่อให้แน่นหนา รัดกุมที่สุด คาดว่าภายใน 1 ถึง 2 สัปดาห์นี้ จะมีการเรียกประชุมคณะทำงานชุดคลี่คลายคดี เพื่อติดตามความคืบหน้า ทั้งผลการวิเคราะห์การจำลองเหตุการณ์จากกองพิสูจน์หลักฐาน และการสอบปากคำพยานเพิ่มเติม พ.ต.อ.ประเสริฐ กล่าว
ความคืบหน้าคดีชูวงษ์ พนักงานสอบสวนส่งสำนวนคดีโอนหุ้นให้อัยการ ส่วนคดีการเสียชีวิต อยู่ระหว่าง รอผลการวิเคราะห์การจำลองเหตุการณ์ อีกประมาณ 1 สัปดาห์ และการสอบปากคำพยานเพิ่มเติม 
ชูวงษ์ แซ่ตั๊ง,คืบหน้าคดีชูวงษ์,เสี่ยชูวงษ์,บรรยิน ตั้งภากรณ์,คดีการโอนหุ้นผิดปกติ,กองบังคับการตำรวจปราบปราม,อัคราเดช พิมลศรี,ประเสริฐ พัฒนาดี,ข่าว,ไทยรัฐออนไลน์,ข่าวทั่วไทย